Vi skal huske at røre os, lyder det gode råd, og der er absolut ingen grund til at vente til voksenlivet banker på. Man kan ikke begynde for tidligt.

De gode vaner skal grundlægges nærmest fra man kan gå. Og der er da også masser af børn derude i de nordjyske klubber, som motionerer og ikke mindst har det rigtig sjovt. Nu giver vi her på TV2 Nord børn og deres forældre mulighed for at blive inspireret til at komme i gang eller til at fortsætte med de gode vaner. Vi besøger en række sportsklubber og viser, hvad aktive børn bruger deres fritid på. Serien hedder 1-2-3 NU. Den kommer hver tirsdag i Nordjylland Live, der begynder klokken 19:30. I første afsnit besøger vi Falcon BMX i Aalborg, hvor de mindste drøner rundt på løbecykler. Vi besøgte også klubben i april. Indslaget blev set af rigtig mange og delt  på Facebook, så nu har klubben mangedoblet antallet af små løbecyklister, der bare har det sjovt. Se hele indslaget her: